22006A0801(01)



SPORAZUM

između Europske zajednice i Ukrajine o određenim aspektima usluga u zračnom prometu

EUROPSKA ZAJEDNICA,

s jedne strane, i

UKRAJINA,

s druge strane,

(dalje u tekstu „stranke”),

PRIMJEĆUJUĆI da bilateralni sporazumi o zračnom prometu sklopljeni između nekoliko država članica Europske zajednice i Ukrajine sadržavaju odredbe protivne pravu Europske zajednice,

PRIMJEĆUJUĆI da Europska zajednica ima isključivu nadležnost u odnosu na nekoliko aspekata koji mogu biti uključeni u bilateralne sporazume o aspektima usluga u zračnom prometu između država članica Europske zajednice i trećih zemalja,

PRIMJEĆUJUĆI da prema pravu Europske zajednice, zračni prijevoznici Zajednice s poslovnim nastanom u državi članici imaju pravo na nediskriminirajući pristup zračnim linijama između država članica Europske zajednice i trećih zemalja,

UZIMAJUĆI U OBZIR sporazume između Europske zajednice i određenih trećih zemalja koji predviđaju mogućnost da državljani tih trećih zemalja steknu vlasništvo nad zračnim prijevoznicima licenciranima u skladu s pravom Europske zajednice,

PREPOZNAJUĆI da odredbe bilateralnih sporazuma o aspektima usluga u zračnom prometu između država članica Europske zajednice i Ukrajine koje su protivne pravu Europske zajednice moraju biti potpuno usklađene s njima kako bi stvorili čvrsti zakonski temelj za zračni promet između Europske zajednice i Ukrajine i sačuvali kontinuitet takvog zračnog prometa,

PRIMJEĆUJUĆI da nije cilj Europske zajednice, u sklopu ovih pregovora, povećati ukupni opseg zračnog prometa između Europske zajednice i Ukrajine, utjecati na ravnotežu između zračnih prijevoznika Zajednice i onih Ukrajine ili pregovarati izmjene odredaba postojećih bilateralnih sporazuma o aspektima usluga u zračnom prometu vezano uz prometna prava,

SPORAZUMJELE SU SE:

Članak 1.

Opće odredbe

1. U smislu ovog Sporazuma, osim ako kontekst ne zahtijeva drukčije, definicije su navedene u Prilogu IV.

2. Upućivanje u svakom od sporazuma navedenih u Prilogu I. na državljane države članice koja je stranka u tome Sporazumu, smatra se upućivanjem na državljane država članica Europske zajednice.

3. Upućivanje u svakom od Sporazuma navedenih u Prilogu I. na zračne prijevoznike države članice koja je stranka u tome Sporazumu, smatra se upućivanjem na zračne prijevoznike koje je imenovala navedena država članica.

Članak 2.

Imenovanje od strane države članice

1. Odredbe stavka 2. ovog članka ukidaju odgovarajuće odredbe članaka navedenih u Prilogu II. točki(a), vezano uz imenovanje zračnog prijevoznika od strane dotične države članice, njena odobrenja i dozvole koje je dodijelila Ukrajina.

2. Po primitku imenovanja od strane države članice, Ukrajina daje odgovarajuća odobrenja i dozvole, uz minimalno proceduralno odlaganje, pod uvjetom da:

Članak 3.

Odbijanje, opoziv, obustava ili ograničenja od strane Ukrajine

1. Odredbe stavka 2. zamjenjuju odgovarajuće odredbe članaka navedenih u Prilogu III. točki (b) o odbijanju, opozivu, obustavi ili ograničenju odobrenja ili dozvola zračnog prijevoznika kojeg je imenovala država članica.

2. Ukrajina može odbiti, opozvati, obustaviti ili ograničiti ovlaštenja ili dozvole zračnog prijevoznika kojeg je imenovala država članica, ako:

U ostvarivanju prava iz ovog stavka, Ukrajina ne diskriminira zračne prijevoznike država članica na temelju državljanstva.

Članak 4.

Sigurnost

1. Odredbe stavka 2. ovog članka dopunjuju članke navedene u Prilogu II. točki (c).

2. Ako je država članica imenovala zračnog prijevoznika čiju regulatornu kontrolu provodi i održava druga država članica, prava Ukrajine, prema sigurnosnim odredbama Sporazuma između države članice koja je imenovala zračnog prijevoznika i Ukrajine, primjenjuju se jednako u vezi s usvajanjem, primjenjivanjem ili održavanjem sigurnosnih standarda od strane te druge države članice i uz dozvolu za rad tog zračnog prijevoznika

Članak 5.

Oporezivanje avionskog goriva

1. Odredbe stavka 2. ovog članka dopunjuju članke navedenih u Prilogu II. točki (d).

2. Neovisno o svim drugim suprotnim odredbama, ništa u svakom od sporazuma navedenih u Prilogu II. točki (d) ne sprečava državu članicu da na nediskriminirajućoj osnovi nameće porez, carine, naknade ili pristojbe na gorivo isporučeno na njenom državnom području za upotrebu u zrakoplovu imenovanog zračnog prijevoznika Ukrajine koji prometuje između jedne točke na državnom području te države članice i druge točke na državnom području te države članice ili na državnom području druge države članice.

Članak 6.

Tarife za prijevoz

1. Odredbe stavka 2. ovog članka dopunjuju članke navedene u Prilogu II. točki (e).

2. Tarife koje zračni prijevoznik(-ci) koje(g) je imenovala Ukrajina treba(ju) zaračunati sukladno Sporazumu navedenom u Prilogu I. koji sadrži odredbu iz Priloga II. točke (e) za prijevoz koji je u cijelosti izvršen unutar Europske zajednice, podliježu pravu Europske zajednice.

Članak 7.

Prilozi

Prilozi ovom Sporazumu čine njegov sastavni dio.

Članak 8.

Revizija ili izmjena

Stranke mogu u svakom trenutku sporazumno revidirati ili izmijeniti ovaj Sporazum.

Članak 9.

Stupanje na snagu

1. Ovaj Sporazum stupa na snagu na dan primitka zadnje pisane obavijesti stranaka o završetku njihovih unutarnjih postupaka potrebnih za stupanje na snagu ovog Sporazuma.

2. Ovaj Sporazum primjenjuje se na sve sporazume navedene u Prilogu I. točki (b) kad isti stupe na snagu.

Članak 10.

Raskid

1. U slučaju da je Sporazum naveden u Prilogu I. raskinut, sve odredbe ovog Sporazuma koje se odnose na Sporazum naveden u Prilogu I. istodobno se raskidaju.

2. U slučaju da su svi sporazumi navedeni u Prilogu I. raskinuti, ovaj Sporazum se istodobno raskida.

Članak 11.

Registracija

Ovaj Sporazum i njegove izmjene registriraju se pri Međunarodnoj organizaciji civilnog zrakoplovstva.

U POTVRDU TOGA, dolje potpisani, valjano ovlašteni za to, potpisali su ovaj Sporazum.

Hecho en Kiev, el uno de diciembre de dos mil cinco.

V Kyjevě dne prvního prosince dva tisíce pět.

Udfærdiget i Kiev den første december to tusind og fem.

Geschehen zu Kiew am ersten Dezember zweitausendundfünf.

Kahe tuhande viienda aasta detsembrikuu esimesel päeval Kiievis.

Κίεβο, μiα Δεκεμβρίου δύο χιλιάδες πέντε.

Done at Kiev, on the first day of December, in the year two thousand and five.

Fait à Kiev, le premier décembre deux mille cinq.

Fatto a Kiev, addì primo dicembre duemilacinque.

Kijevā, divtūkstoš piektā gada pirmajā decembrī.

Priimta du tūstančiai penktų metų gruodžio pirmą dieną Kijeve.

Kelt Kievben, a kettőezerötödik év december első napján.

Magħmul f' Kiev, fl-ewwel jum ta' Diċembru tas-sena elfejn u ħamsa.

Gedaan te Kiev, de eerste december tweeduizend vijf.

Sporządzono w Kijowie dnia pierwszego grudnia roku dwutysięcznego piątego.

Feito em Kiev, em um de Dezembro de dois mil e cinco.

V Kyjeve dňa prvého decembra dvetisícpät'.

V Kijevu, prevega decembra leta dva tisoč pet.

Tehty Kiovassa ensimmäisenä päivänä joulukuuta vuonna kaksituhattaviisi.

Som skedde i Kiev den första december tjugohundrafem.

Pour le Royaume de Belgique Voor het Koninkrijk België Für das Königreich Belgien

Za Českou republiku

På Kongeriget Danmarks vegne

Für die Bundesrepublik Deutschland

Eesti Vabariigi nimel

Για την Ελληνική Δημοκρατία

Por el Reino de España

Pour la République française

Thar cheann Na hÉireann For Ireland

Per la Repubblica italiana

Για την Κυπριακή Δημοκρατία

Latvijas Republikas vārdā

Lietuvos Respublikos vardu

Pour le Grand-Duché de Luxembourg

A Magyar Köztársaság részéről

Għar-Repubblika ta' Malta

Voor het Koninkrijk der Nederlanden

Für die Republik Österreich

W imieniu Rzeczypospolitej Polskiej

Pela República Portuguesa

Za Republiko Slovenijo

Za Slovenskú republiku

Suomen tasavallan puolesta För Republiken Finland

För Konungariket Sverige

For the United Kingdom of Great Britain and Northern Ireland